एसडी विद्या स्कूल के बच्चों ने पाया प्रथम स्थान
सनातनधर्मशिक्षा समिति की ओर से सनातन धर्म प्रतिनिधि सभा पंजाब भारत र| पं. मदन मोहन मालवीय के जन्मोत्सव की पूर्व संध्या पर 24 दिसंबर को सप्तर्षि आश्रम हरिद्वार में अंतर राज्य सनातन धर्म विद्यालय सामूहिक भजन प्रतियोगिता एवं निबंध लेखन प्रतियोगिता का आयोजन किया गया। इसमें पंजाब, हरियाणा उत्तर प्रदेश से लगभग 10 स्कूलों के विद्यार्थियों ने बढ़-चढ़कर भाग लिया। प्रथम स्थान एसडी विद्या स्कूल कैंट की भजन मंडली के विद्यार्थियों ने प्राप्त किया, जिन्होंने अपने मधुर कोमल स्वरों से मालवीय जैसी महान विभुति की याद में भावना रस से राम भजन गाए। द्वितीय स्थान सामूहिक रूप से सनातन धर्म सुलर्वान कन्या उच्च महाविद्यालय जालंधर जगदेव सिंह सनातन धर्म इंटर काॅलेज हरिद्वार ने प्राप्त किया। तृतीय स्थान पर गोस्वामी दिनेश ट्रस्ट एसडी पब्लिक स्कूल हरियाणा होशियारपुर ने प्राप्त किया। निबंध लेखन में वरिष्ठ स्तर पर अनिरुद्ध शर्मा सनातन धर्म वरिष्ठ माध्यमिक स्कूल कैंट ने प्रथम स्थान प्राप्त किया। इसी विद्यालय के ऋतिक गुप्ता ने द्वितीय स्थान, सनातन धर्म सुलर्वान कन्या उच्च महाविद्यालय जालंधर की अंकिता शर्मा ने भी द्वितीय स्थान प्राप्त किया। एसडी विद्या स्कूल कैंट के कक्षा 10वीं के छात्र देवांश शर्मा ने द्वितीय स्थान प्राप्त किया। एसडी प्रतिनिधि सभा पंजाब के अध्यक्ष डाॅ. शिव शर्मा अन्य पदाधिकारी विशेष रूप से उपस्थित रहे। प्रबंधक डाॅ. देशबंधु, निर्देशिका नील इंद्रजीत सिंह संधु एवं प्राचार्या रुपिंद्र सैनी ने छात्रों की सराहना की तथा इस प्रकार भविष्य में भी इस तरह की गतिविधियों मे भाग लेने के लिए प्रेरित किया।
hin_Deva hin_Deva